钦定古今图书集成/历象汇编/岁功典/第091卷 > 《礼记》 > 月令
## 钦定古今图书集成/历象汇编/岁功典/第091卷 > 《礼记》 > 月令

季冬之月，日在婺女，昏娄中，旦氐中。其日壬癸，其帝
颛顼，其神元冥，其虫介，其音羽，律中大吕，其数六，其
味咸，其臭朽，其祀行，祭先肾。

〈陈注〉女：在子，元枵之次，大吕，丑，律长八寸二百四十三分寸之百四。

《雁北乡》，“鹊始巢”，雉雊鸡乳。

〈陈注〉此记“丑月”之候。

天子居元堂右个，乘元路，驾铁骊，载元旗，衣黑衣，服
元玉，食黍与彘，其器闳以奄。

〈陈注〉元堂右个，北堂东偏。

命有司“大难旁磔，出土牛，以送寒气。”

〈陈注〉季春惟国家之难，仲秋惟天子之难。此则下及庶人。又以阴气极盛，故云“大难”也。旁磔，谓四方之门，皆披磔其牲，以禳除阴气，不但如季春之九门磔攘而已。出犹作也。月建丑，丑为牛，土能制水，故特作土牛，以毕送寒气也。

征鸟厉疾，乃毕山川之祀，及帝之大臣，天之神祗。

〈陈注〉征鸟，鹰隼之属。以其善击，故曰征。厉疾，猛厉而迅疾也。“帝之大臣”，谓五帝之佐，句芒、祝融之属也。孟冬言祈天宗，此或司中、司命、风师、雨师之属。

是月也，命渔师。始渔，天子亲往，乃尝鱼，先荐寝庙

〈陈注〉亲往为荐先。

冰方盛，水泽腹坚，命取冰，冰以入。

〈陈注〉藏冰正在此时，故命取冰，冰入则阴事之终也。

令告民出五种，“命农、计耦、耕事，修耒耜、具田器。”

〈陈注〉冰入之后，大寒将退，令典农之官“告民出其五谷之种，计度耦耕之事。”此皆豫备东作之事，阳事之始也。

命乐师大合吹而罢。

〈陈注〉郑氏曰：“岁将终，与族人大饮，作乐于太寝，以缀恩也。”《疏》曰：“后年季冬，乃复如此作乐，以一年顿停，故曰罢。”

乃命四监收秩薪柴，以共郊庙及百祀之薪燎。

〈陈注〉炊爨及夜燎之用也。

是月也，“日穷于次，月穷于纪，星回于天，数将几终，岁
且更始。”

〈陈注〉去年季冬，次《元枵》，至此穷尽，还次《元枵》。纪会也。去年季冬，月与日会于《元枵》，至此还复会于《元枵》也。

专，而农民毋有所使。天子乃与公卿大夫共饬国典，
论时令，以待来岁之宜。

〈陈注〉岁既更始，故事亦有异宜。

乃命太史次诸侯之列，赋之牺牲，以共皇天上帝社
稷之飨。乃命同姓之邦共寝庙之刍豢，命宰历、卿大
夫至于庶民土田之数而赋牺牲，以共山林名川之
祀。凡在天下九州之民者，无不咸献其力，以共“皇天
上帝、社稷、寝庙、山林名川之祀。”

〈陈注〉《礼》有“五经”，莫重于祭故也。

季冬行秋令，则白露蚤降，介虫为妖，四鄙入保。行春
令，则胎夭多伤，国多固疾，命之曰逆。行夏令，则水潦
败国，时雪不降，冰冻消释。